ژاپن‌لو بیلیم اینسان‌لاری‌نین چالیشمالاری نتیجه‌سینده اوزایدا دوندورولموش سیچان اسپرملریله 9 آی سونرا ساغلیقلی بالا‌لار دونیایا گلدی.
دوندورولموش سیچان اسپرملری‌نین بیر نئچه آی داشیندیغی اوزایین ممه‌لی‌لرین دوغورقان‌لیغی اوزرین‌دکی تأثیرلری آراش‌دیران ژاپن بیلیم اینسان‌لاری، اوزایدا کولونی‌لا قورماغی هدفله‌ین انسان‌اوغلو اوچون اؤنم‌لی ساییلابیله‌جک بیر چالیشمایا ایمضا آتدی.
اولوسلارآراسی اوزای مرکزینده‌کی آراشدیرما‌لار نتیجه‌سینده یاشام توخوم‌لاری‌نین دونیانین اوزاغینا داشینماسی‌نین مومکون اولدوغو اثبات ائدیلدی.
تروهیکو واکایاما باشقان‌لیغینداکی ژاپنون یاماناشی اونیورسیته‌سین‌دن آراشدیرماچی‌لارین آمریکا اولوسال بیلیم‌لر آکادمیسی طرفین‌دن یاییملانان آراشدیرما نتیجه‌سینده اوزایا گؤندریلن سیچان اسپرم‌لرین‌دن ساغلیقلی بالا‌لار دوغولدوغو بیلدیریلیر.
داها اؤنجه اوزای مرکزینده بالیق‌لار و سمندرلرین اوزایدا اوره‌مه‌سی قونوسوندا ائدیلن چالیشمالارین آردیندان ممه‌لی‌لرله ایلگیلی چالیشمادان دا مثبت نتیجه آلیندی. ژاپن بیلیم اینسان‌لاری‌نین آراشدیرماسیندا، "دون‌دورولا‌راق قورودولموش" سیچان اسپرمینی اوزایدا 9 آی سونرا ساغلیقلی بالا‌لارین اوره‌یه‌بیلدیگی اثبات ائدیلدی.
بیلیم اینسان‌لاری، 1980.جی ایللرده ارکک سیچان‌لارین اوزایدا داها آز اسپرم اوره‌تدیگینی تعیین ائتمیش آنجاق اسپرم کیفیتی دگرلندیریلمه‌میشدی.
